Պե­տա­կան մա­կար­դա­կի վրայ, Ազ­գա­յին Վար­չու­թեան գրա­ւոր դի­մում­նե­րուն առ ի պա­տաս­խան՝ այ­ցե­լե­ցինք հան­րա­պե­տու­թեան նա­խա­գահ Պրն. Փ­րօ­քօ­փիս Փաւ­լո­բու­լո­սին, ո­րուն հետ նա­խա­պէս նոր տա­րո­ւան շնոր­հա­ւո­րու­թեան եւ այլ պաշ­տօ­նա­կան ա­ռիթ­նե­րով հան­դի­պե­լու ա­ռի­թը ու­նե­ցած էինք եւ յայտ­նած էր, որ ար­դէն ծա­նօթ էի ի­րեն, ինչ որ ցոյց կու տար իր ու­շադ­րու­թիւ­նը եւ հե­տաքրքրու­թիւ­նը՝ հայ հա­մայն­քին նկատ­մամբ։ Այ­ցե­լե­ցինք նաեւ խորհր­դա­րա­նի նա­խա­գա­հին։ Ըն­դու­նե­լու­թիւ­նը կա­տա­րո­ւե­ցաւ խորհր­դա­րա­նի փոքր դահ­լի­ճէն ներս, փոխ-նա­խա­գահ Նի­քի­թաս Քաք­լա­մա­նի­սի եւ խորհըր­դա­րա­նի ե­րես­փո­խա­նա­կան խմբակ­ցու­թեանց ներ­կա­յա­ցու­ցիչ­նե­րու ներ­կա­յու­թեան, Յու­նաս­տան-­Հա­յաս­տան բա­րե­կա­մու­թեան յանձ­նա­ժո­ղո­վի ա­տե­նա­պե­տու­հիին ներ­կա­յու­թեամբ։ Հե­տաքրք­րա­կան եւ շա­հե­կան խօս­քեր ը­սո­ւե­ցան փոխ-նա­խա­գա­հին եւ բո­լոր ներ­կա­նե­րուն կող­մէ։ Բո­լո­րին կա­տա­րած հա­յան­պաստ եւ դրա­կան ար­տա­յա­յտու­թեանց մենք եւ Ազ­գա­յին Վար­չու­թեան ա­տե­նա­պետ Պրն. Պօ­ղոս Չո­լա­քեան պատ­շաճ խօս­քե­րով պա­տաս­խա­նե­ցինք։